runetrust/blame-folketinget-dk huggingface dataset:
Line Barfod (EL), 2009-03-13:
Det er det, som rigtig mange borgere er i fuld gang med, og vi havde et kæmpe borgermøde i tirsdags, hvor der var 700 mennesker, der mødte op og var med til at diskutere, hvad vi kan gøre på Nørrebro, og var med til diskutere, hvordan vi sikrer, at der om et år eller to eller tre ikke er nogen, der skyder.
Elsebeth Gerner Nielsen (RV), 2003-02-28:
Det undrer ikke, at fru Birthe Rønn Hornbech er imod særlove, det har fru Birthe Rønn Hornbech altid været og på den måde også bidraget til at holde alle andre partier på rette sti, for særlove er ikke af det gode efter min opfattelse.
Lars Løkke Rasmussen (V), 2009-11-04:
Hvis man skal stemme om alle forbehold på én gang, og hvis man skal gøre det i en situation, hvor et afstemningsresultat umiddelbart kan omsættes til handling, fordrer det altså, at Danmark forinden opfylder konvergenskravene, og derfor vil man aktuelt ikke kunne gennemføre en afstemning om alle forbehold på én gang, hvis det er det, man ønsker.
Lars Christian Lilleholt (V), 2008-05-06:
Så kan det være fornuftigt i den nationale energipolitik at arbejde for at øge andelen af vedvarende energi, og i den forbindelse har vi netop indgået en energiaftale, der forpligter os til i løbet af de kommende år at komme op på 20 pct. vedvarende energi i 2012 og 30 pct. i 2020, og for at nå de mål er der også brug for nogle nationale tiltag.
Morten Østergaard (RV), 2006-10-05:
Det, vi siger, er, at man rigidt står fast på sit synspunkt, uanset at alle landets økonomiske eksperter stort set samstemmende siger, at hvis vi ønsker at sikre velfærdssamfundets finansiering på lang sigt, er vi nødt til at foretage en omlægning af skattesystemet, sådan at beskatningen fjernes fra arbejde og lægges over på andre skattekilder.
Ib Poulsen (DF), 2008-05-07:
Klyngevåbnene er blevet anvendt mange steder siden udviklingen af våbnene; de blev allerede anvendt i Vietnamkrigen, senere i Afghanistankrigen, i Golfkrigen, i Balkankrigen, i krigen i Tjetjenien og senest altså i krigen mellem Libanon og Israel.
Lotte Thiim Bertelsen (SF), 2006-12-01:
Det sikrer også barnets rettigheder og barnets tryghed, og uanset om man er enig eller uenig i, at to kvinder er de bedste forældre for et barn, ønsker ingen vel at skade barnet, fordi forældrene får dårligere økonomiske forhold, og ingen ønsker vel heller ikke, at barnet kan risikere at blive forældreløst, selv om det har en vigtig anden nærværende voksen end moderen i sit liv. Vi mener i SF, at det er et rigtig godt forslag, og vi håber, at vi kan få rykket meningerne lidt under udvalgsbehandlingen, så der bliver et godt flertal for forslaget.
Morten Homann (SF), 2002-05-14:
Det andet, der står tindrende klart, er, at selv om skatteministeren har stået heroppe og sagt det modsatte, og jeg vil godt have ministeren til at komme op og bekræfte, at det, jeg siger, er korrekt, er det ikke længere muligt for skatteyderne at klage over den vurdering, som kommer hvert andet år mellem de egentlige vurderinger, altså den regulering af ejendomsværdien. Så de to ting, der trods alt kommer til at stå klart, er, at mange boligejere vil blive snydt for en skattesænkning, og at man mister muligheden for at klage over den regulering, som sker af vurderingen.
Bjarne Laustsen (S), 2010-05-12:
Og det er fint nok, at man kan klage og bruge tid på det – det er jo derfor, der er så meget bureaukrati og Ingers bøvl og alt det der, som vi gerne skulle have sat en stopper for – men her er der et konkret ønske fra en borger, der gerne vil forbedre sine egne muligheder og mener, der er gode muligheder for det, og så findes der et system, som ministeren står for, som siger: Næh, det må man ikke.
Sonja Mikkelsen (S), 1999-04-28:
Gennem beslutningen om køb af nyt togmateriel er der yderligere skabt grundlag for forbedring af den kollektive trafik i hovedstadsområdet, og sidst, men ikke mindst vil etablering af metroen give et kvalitetsløft til det kollektive trafiksystem i hovedstadsområdet. Der er i 1997 og 1998 truffet beslutning om nedsættelse
Jens Henrik Thulesen Dahl (DF), 2021-10-14:
Det, vi gør det ved, er at sige: I stedet for at det var fastlåst på den måde, at mor kunne få su i de 12 måneder og far kunne få su i op til de 6 måneder, så fordeler man det nu med 9 måneder til hver som udgangspunkt, og hvis man så ønsker det, kan den ene af parterne tage nogle flere måneder, op til 3 måneder mere, og den anden så tilsvarende mindre.
Poul Nødgaard (DF), 1997-11-06:
Jeg vil først lige kommentere det, som SF's ordfører, hr. Kristen Touborg, sagde om, at vi spilder Folketingets tid med det her forslag, og jeg vil altså minde om, at der jo før det her lovforslag, har været behandlet et andet lovforslag, som også er en gentagelse, og som vi også på forhånd ved at der ikke er flertal for, men demokratiet er nu en gang sådan her i Folketinget, at partierne har lov til at fremsætte de forslag, som de har lyst til at fremsætte.
Frederik Bloch Münster (KF), 2025-11-19:
I forhold til medarbejderaktier er jeg enig i mange af de input, som Liberal Alliances ordfører kommer med, for vi havde jo gerne set, at man i aftalekredsen havde drøftet dette element forud for fremsættelsen af dette lovforslag, da jeg kan forstå, at der var en forståelse af, at man skulle drøfte dette forud for det.
Per Clausen (EL), 2012-12-19:
Så vil jeg bare gerne spørge Venstres ordfører endnu en gang: Ville det ikke være meget nemmere for Venstre – for at slippe for al den her diskussion om, at Venstre ikke har nogen finansiering, og slippe for at høre alenlange foredrag om et eller andet finanslovudspil, som ingen kan huske, fordi det ikke spillede nogen rolle – at Venstre bare helt enkelt var kommet med sit forslag til, hvordan man kunne finansiere afskaffelsen af fedtafgiften, og havde lagt det ned i Folketingssalen, så vi kunne have stemt om det her?
Inger Støjberg (V), 2010-11-16:
Som jeg nævnte i min tale, er det sådan, at alt det arbejde, der nu er blevet lagt i det her lovforslag, jo netop er sket i samarbejde mellem Beskæftigelsesministeriet, Finansministeriet, ATP og selvfølgelig også Kommunernes Landsforening, i og med at de jo også er en stor del af det.
Magnus Heunicke (S), 2006-05-10:
Dermed er også sagt, at ministeren naturligvis kan regne med en opposition, som benhårdt følger med i alt, hvad der sker, når der sker gode ting, men sandelig også alle de alt, alt for mange køretidsforlængelser og hastighedsnedsættelser, som vi stadig væk er vidner til.
Claus Hjort Frederiksen (V), 2002-05-16:
Det vil ikke være en direkte eller indirekte hindring eller begrænsning i retten for en lønmodtager og en arbejdsgiver at aftale deltid, såfremt en kollektiv aftale indeholder bestemmelser om, at der skal udbetales tillæg for arbejde på bestemte tidspunkter af døgnet, da dette spørgsmål intet har at gøre med muligheden for at arbejde mindre end fuld tid.
Mette Frederiksen (S), 2020-11-17:
Det er ikke korrekt, og det bliver jeg nødt til kraftigt at anholde, for som jeg sagde allerede i sidste uge: Hvis vi var blevet bekendt med, at der ikke var lovhjemmel til at træffe den her beslutning, så havde vi jo sagt det på pressemødet; det havde vi jo sagt.
Søren Søndergaard (EL), 2001-05-22:
For at tage et eksempel, der ikke er nævnt i redegørelsen, så er det jo sådan, at et velfungerende ungdomsarbejde i de danske fodboldklubber og etableringen af fodboldskoler er forudsætningen for, at mange unge har glæde af at spille fodbold.
Karsten Nonbo (V), 2009-03-17:
Man kan også sige, at vi har mange adoptivforældre, altså nogle, der brændende ønsker sig et barn, og som henter dem hjem fra udlandet - nu skal det hele ikke være økonomi, men så vidt jeg husker, koster det op imod 100.000 kr. at hente et barn hjem fra udlandet - og der oplever man altså også, at nogle af de børn, man henter hjem der, er tidligt skadede og har problemer.
Aleqa Hammond (UFG), 2017-09-07:
Det seneste år er fokus på retsområdet i Grønland øget, bl.a. i form af undersøgelser fra Advokatrådet, Grønlands Råd for Menneskerettigheder og Institut for Menneskerettigheder i Grønland samt rapporten »Kriminalitet og retsbevidsthed – i Grønland«.
Frank Aaen (EL), 1998-12-16:
Og det, der stod i Politiken, og som hr. Thor Pedersen også har sagt i Folketinget i flere omgange, var, at betingelsen for at legalisere det, der i dag sker med Den Sociale Pensionsfond, og som man nu stemmer for, er, at der i den forbindelse skulle gives noget ekstra til landets pensionister og til andre svage grupper, og det, der sker nu, er det stik modsatte.
Lykke Friis (V), 2011-02-25:
Men der indgår naturligvis en betragtning om – jeg stryger ordet naturligvis, for det kan man jo netop diskutere – at når vi ser frem til 2050, og da jeg ikke har det GPS-system, som gør mig i stand til at se helt frem til 2050, vil jeg ikke på forhånd fraskrive mig muligheden for at søge til CCS.
Lykke Friis (V), 2010-04-06:
Det er jo fuldstændig rigtigt, at vi ikke skal opfinde ESCO på ny, for ESCO eksisterer, men det, der bare er pointen, er, at ESCO jo ikke bruges inden for begrebet dig og mig, altså den almene borger, og det er det, vi er ved at kigge på for at se, om det også kan udvides til det.
Ole Sohn (SF), 2006-10-05:
Når hr. Troels Lund Poulsen siger, at kommunerne synes, det er en god aftale, de har indgået, tror jeg ikke, hr. Troels Lund Poulsen har læst den, for virkeligheden er jo, at regeringen har givet kommunerne det, man kan kalde et siciliansk tilbud.
Niels Helveg Petersen (RV), 2005-12-08:
Så vidtgående en bemyndigelse over for det kommunale selvstyre har ingen finansminister nogen sinde før bedt om endsige fået af gode grunde, fordi denne bemyndigelse flytter magt fra folkevalgte til en minister, der end ikke skal have Folketingets tilslutning til sine derfor ganske enevældige beslutninger.
Torsten Gejl (ALT), 2022-04-21:
Jeg oplever også, at SF bruger det her beslutningsforslag til at fortælle om alle de ting, man selv gør og selv vil og selv kan og selv mener man har gjort, og der savner jeg faktisk, at man også forholder sig til det og siger, at det godt kan være, at der er nogle svagheder ved det her, men at man for guds skyld så kommer med nogle idéer til at løse det.
Keld Albrechtsen (EL), 1997-10-22:
»Vil statsministeren erkende, at pseudoforhandlinger med ansøgerlande vil gøre mere skade end gavn, hvis alle ved, at sådanne forhandlinger kun startes af formelle årsager, men reelt ikke har udsigt til at føre til EU-medlemskab inden for en kortere årrække?«
Poul Qvist Jørgensen (S), 2003-02-27:
Jeg kan bekræfte, at der er nogle vældige planer, og der er i øvrigt også nogle vældige undersøgelser - jeg har faktisk selv været med til at lave dem - vedrørende uddannelsesbehovet for de mennesker, der får lov til at berøre folk, der er kommet i et alkoholafhængighedsforhold, og som trænger til behandling.
Rune Lund (EL), 2006-12-05:
Vi har set den danske regering fulgt op af Dansk Folkeparti sjoske lige i hælene på George Bush og følge en strategi, som har skabt mere usikkerhed, som har skabt mere terrorisme, som har skabt flere krige, som har skabt mere fattigdom og dermed gjort verden mere usikker.
Claus Hjort Frederiksen (V), 2002-05-16:
Det får lønmodtageren og arbejdsgiveren mulighed for, selv om der er forskellige hindringer eller begrænsninger i overenskomsten som f.eks., at allerede fuldtidsansatte ikke kan blive deltidsansatte, at besættelse af en deltidsstilling ikke må betyde, at antallet af fuldtidsstillinger falder, eller at maksimalt 25 pct. af de ansatte må arbejde på deltid.
Lene Espersen (KF), 1998-01-20:
Vi anbefaler, at vi på EU-plan skal arbejde for et totalt forbud mod brugen af vækstfremmere, og vi har jo som nævnt allerede fået ét forbud igennem på EU-plan, nemlig mod brug af den antibiotiske vækstfremmer avoparcin, og et lignende forbud er på vej for virginiamycin.
Villy Søvndal (SF), 2004-05-18:
Er det ikke noget, som man også fra højrefløjens side kan kvittere for? Kunne man ikke også godt kvittere for, at Christiania, netop fordi vi ikke har de ejendomspriser, som man lægger op til her, har den rummelighed, som gør, at nogle af de udsatte grupper, vi har - nogle med sindslidelser, nogle hjemløse, nogle misbrugere, en stor gruppe grønlændere - har et sted, hvor de bedre kan bo, end de ville kunne i et normalt bymiljø, fordi rummeligheden og den sociale evne til at opfange ting er så meget større på Christiania, end den vil være i den pæne bydel, man ville omdanne den til? Er det så svært at indrømme det?
Karsten Nonbo (V), 2003-01-30:
Vi kunne jo komme i den frygtelige situation, at hvis vi opdagede det for sent, så skulle dyret stå og fryse ude på marken hele vinteren, eller det skulle gå hjem, eller det skulle slagtes for ikke at stå ude og fryse, og der løber vi ind i et andet problem med hensyn til fostret. Så der er nogle problemer i det her beslutningsforslag fra SF.
Rune Lund (EL), 2017-05-09:
Det andet spørgsmål, jeg vil stille, er: Hvis man, som man gør her i lovforslaget, foreslår nogle strafskærpelser, som man ikke har nogen dokumentation for har en præventiv effekt, samtidig med man går ind og ødelægger muligheden for det resocialiserende arbejde, er det så ikke rigtigt, at det her lovforslag sådan set fører til mere og ikke mindre kriminalitet?
Thorkild Simonsen (S), 1999-12-01:
Regeringen finder trods alt, at den gældende strafferamme i fyrværkeriloven kombineret med straffelovens bestemmelse giver tilstrækkelig mulighed for, også under de skærpede omstændigheder, at idømme alvorlig straf i de tilfælde, som vi lige har talt om her.
Helge Adam Møller (KF), 2004-11-11:
Der er også et par stykker, der ikke har det, deriblandt Tyskland og Frankrig, og de får ikke nogen ros af mig, for de har været med til i Sikkerhedsrådet at sidde og appellere til alle andre om, at vi skulle sende tropper, og så lader de være med selv at gøre det.
Lars Barfoed (KF), 2015-03-17:
Det er jo, som det er formuleret i bestemmelsen, personer, som udsættes for trusler mod deres person i forbindelse med æresrelaterede eller samlivsrelaterede konflikter, der er målgruppen, men der kunne jo sagtens være andre personer, som er udsat for lige så store trusler blot i andre sammenhænge.
Dan Jørgensen (S), 2016-05-10:
Men også af den årsag er det faktisk vigtigt at få de her mennesker til at komme i arbejde, ikke kun af de andre årsager, jeg har nævnt, nemlig samfundsøkonomien, som DF åbenbart er ligeglad med, de her menneskers værdighed, som DF måske er ligeglad med, men også, fordi det faktisk ud fra vores erfaringer fra tidligere viser sig, at der også blandt de mennesker, som er i arbejde, er en større frekvens af dem, som faktisk vender tilbage til der, hvor de kommer fra, når det er muligt.
Peter Hummelgaard (S), 2020-08-12:
Det her er jo en grundlæggende afvejning, i forhold til hvordan vi gerne vil genoprette økonomien, og hvilke dele af økonomien der hurtigst muligt har brug for stimulans, og det er jo de dele af økonomien, der måske også har været hårdest ramt af restriktioner og nedlukning.
Mette Frederiksen (S), 2007-05-24:
Derfor er det helt rigtigt at sætte fokus på, at flere af vores misbrugende gravide selvfølgelig skal i behandling, og at det skal være et behandlingsforløb, der er sådan indrettet, at skrider fundamentet undervejs, skal det også være muligt at tilbageholde den gravide.
Søren Søndergaard (EL), 2000-03-29:
Men samtidig kan vi hvert år se, at millioner af mennesker dør rundt omkring i verden som følge af sociale, økonomiske og andre problemer. Vi opfatter det i høj grad, når mennesker dør på grund af sult eller mangel på rent vand, som menneskerettighedskrænkelser, men disse menneskerettigheder snakker det her papir slet ikke om.
Villy Søvndal (SF), 2004-04-14:
Men igen, set fra et irakisk synspunkt er situationen kendetegnet ved, at de sociale problemer er uløste her et år efter besættelsen, at byerne bliver belejret, at amerikanske marinesoldater agerer som snigskytter oppe fra tagene, at både Falluja og Najaf i syd i øjeblikket er omringede byer, og derfor: Vil udenrigsministeren ikke anerkende den slutning, at det, der sker lige i øjeblikket, er, at modsætningsforholdet bliver gearet voldsomt op og næsten vokser dag for dag?
Pia Kjærsgaard (DF), 2020-04-22:
Jeg vil godt læse et citat op: De skoleledelser, jeg er i dialog med, synes jeg klarer det godt, men de bruger også tid på det, og de bruger tid på at diskutere det, både med forældre og med unge, og det kan godt være et stort pres at stå imod.
Benedikte Kiær (KF), 2010-10-27:
I forhold til det med at få arbejde vil jeg sige: Ja, det er meget, meget vigtigt, og derfor bygger vi videre på den her ghettostrategi, på de gode erfaringer, der er med at lægge jobcentrene ud i nogle af de udsatte boligområder, hvor man går ind og prøver på at få motiveret den enkelte til at søge arbejde og får hjulpet den enkelte til at finde de områder, hvor der er rigtig gode muligheder for at få et varigt job.
Søren Søndergaard (EL), 2003-05-14:
Jeg beklager, at statsministeren ikke nåede at svarede positivt på hr. Keld Albrechtsens forespørgsel om at få lavet et stykke papir på det her, især fordi det eneste, statsministeren kunne levere, var, at statsministeren var sikker på - og det er jo ikke voldsom stærk beviskraft, at statsministeren er sikker på det - at amerikanerne skam vil gøre det her til alles bedste.
Rune Lund (EL), 2005-05-03:
Man har ligesom fået en bedre fornemmelse af, hvad der foregår dernede, når man selv har været dernede, og det er vores helt klare opfattelse, at Den Europæiske Menneskerettighedsdomstol desværre er ved at blive kørt ud på et sidespor, både økonomisk og politisk, fordi EU indarbejder menneskerettigheder i EU-forfatningen, og EU-Domstolen bliver den instans i EU, der i sidste ende kommer til at dømme på området.
Jørgen Arbo-Bæhr (EL), 2006-11-15:
Men i går under debatten om efterlønsalderen gjorde forligspartierne meget ud af at få understreget, at forligspartierne har bundet sig til at forhøje efterløns- og pensionsalderen, hvis levetiden stiger; og at det altså vil være forligsbrud, hvis nogen af de fem partier, som har indgået det her forlig, siger nej til at forhøje pensionsalderen på baggrund af en stigning i middellevetiden.
Jeppe Mikkelsen (RV), 2011-12-20:
Så er der spørgsmålet om ét indgreb, og hvis vi taler om terrorangreb med 200.000-300.000 ofre, som hr. Tom Behnke hypotetisk nævnte, ja, så er det et rigtig godt spørgsmål, og det ved jeg ikke, om jeg har et svar på.
Anne Baastrup (SF), 2004-01-29:
Nu er det jo en høj grad af mistillid, hr. Per Dalgaard udtaler over for Rigsadvokaten og de embedsmænd, der i øvrigt fungerer i den offentlige forvaltning, men jeg vil så godt bede hr. Per Dalgaard forklare: Hvordan kan den øvrige del af parlamentet kontrollere det, hvis det er sådan, at Dansk Folkeparti presser regeringen til at anlægge en ganske bestemt sag?
Søren Søndergaard (EL), 1999-12-10:
Derfor bliver der jo ikke mange muligheder for at få tingene afklaret, så derfor vil jeg godt heroppefra spørge hr. Helge Adam Møller, om han kan bekræfte, at det nye system i en række situationer kommer til at betyde, at en ung kriminel hurtigere kan få dansk statsborgerskab ved at gå til Folketinget end gennem en erklæring.
Birgitte Josefsen (V), 2010-05-07:
Hvordan har fru Margrethe Vestager det så med, at De Radikale blokerer for, at vi kan få kørt husdyrloven igennem i Folketingssalen, så landmændene netop kan bygge til deres stalde og give bedre dyrevelfærd og bedre miljøvilkår i forbindelse med det arbejde, de går og udfører hver eneste dag.
Sonja Mikkelsen (S), 1999-02-03:
Vi skylder både Silkeborg Kommune og borgerne i Silkeborg, at der snarest træffes beslutning om, hvilke forslag der skal arbejdes videre med i en kommende VVM-undersøgelse af strækningen, og på samme måde skylder vi selvfølgelig svar til de øvrige kommuner, der er involverede i det her spørgsmål.
Karen J. Klint (S), 2005-11-30:
Vi har i flere år talt for en lovpause og for en kompetenceudredning i og omkring folkekirken, så vi havde et bedre afsæt for en modernisering af folkekirkens lovsæt – et lovsæt, som vi også forventer skal øge den decentrale beslutningskompetence i kirken, et lovsæt, der fortsat rummer et administrativt fællesskab for de forhold, der med fornuft bedst kan håndteres i fællesskabet.
Lea Wermelin (S), 2020-10-22:
Men jeg er da helt enig i – og det er også grunden til, at der netop er indbygget en bemyndigelse i lovforslaget – at der skal være mulighed for, at man også kan lade lovforslaget moderniseres, i takt med at der bliver nye muligheder i forhold til brændeovnene, og så man kan stille nogle skærpede krav, hvis der er et ønske om det.
Frank Dahlgaard (KF), 1999-05-07:
Og omkring det grundlovsanfægtelige vil jeg sige: Justitsministeriets vurdering finder vi ikke er nok, og Kammeradvokaten har erklæret sig selv for inhabil. Så må vi på anden måde finde frem til - og det er en naturlig forpligtigelse for regeringen - en uafhængig tredjepart, instans eller person, som kan vurdere dette grundlovsproblem.
Morten Messerschmidt (DF), 2024-02-06:
Altså, der er lige kommet en pirat fra Nigeria til Danmark – jeg tror, han kaldes Lucky, jeg ved ikke lige, hvad han rigtigt hedder – som de fleste herinde jo sådan set er uenige i bør have opholdstilladelse i Danmark, men på grund af internationale aftaler giver man ham det alligevel.
Pernille Vermund (NB), 2022-05-06:
Det er vanvittig komplekst, og når jeg siger det her, er det bare for at sige, at vi står her, 4-5 uger før Folketinget lukker, og vi får fremlagt et lovforslag, som er nødvendigt, som er vigtigt, men som jo ikke er en hel gammel sag.
Kenneth Kristensen Berth (DF), 2018-04-24:
Såfremt EU-Domstolen vurderer, at vedkommende person med henvisning til stand still-klausulen skulle have haft opholdstilladelse til sin kone i Danmark, vil det betyde, at en lang, lang række af familiesammenføringssager med tyrkiske statsborgere vil skulle genåbnes.
Louise Frevert (DF), 2007-02-09:
Derfor synes jeg også, at det er en god idé, at der i dette lovforslag er blevet sat ord på, hvad det egentlig er, man ønsker med et lokalt forankret egnsteater, nemlig bl.a. at der bliver skærpede krav til egenproduktion, og at man skal have en kontinuerlig drift og en fast scene.
Eva Kjer Hansen (V), 2007-04-11:
Men faktisk er det sådan, at vi på rigtig mange områder ser det her samspil mellem forskellige ministerier, fordi der er noget, der ligger det ene sted, og noget, der ligger det andet sted, og sådan tror jeg også det fortsat vil være på det her område, og der gælder det jo selvfølgelig så netop om at koordinere mest muligt, så det ikke bliver et problem, at der er flere ressortministerier, der skal ind over det samme emne.
Frank Jensen (S), 1998-11-05:
Derfor er spørgsmålet om retssikkerhed bedst tjent med at blive diskuteret på baggrund af konkret lovgivning og ikke blot ved, at en række mennesker bliver bedt om at gøre det tidkrævende arbejde at gennemgå noget, hvor der ikke på forhånd er en afklaring af, hvad flertallet i Folketinget vil med det arbejde, som kommissionen pålægges.
Brian Mikkelsen (KF), 2006-03-22:
Det er ikke i sig selv problematisk eller i strid med museumsloven med flere statsanerkendte museer i en kommune, men både ressourcemæssigt, administrativt og kompetencemæssigt kan det godt være hensigtsmæssigt at lægge to eller flere museer sammen til en større og dermed mere bæredygtig og robust enhed.
Eva Kjer Hansen (V), 2016-02-25:
Men lad mig endelig sige, at det helt afgørende for mig og det, jeg glæder mig over i dag, er, at vi midt i al den her virak nu forholder os til L 68, og at der, som det er sagt fra ordførernes side, er et flertal for at stemme L 68 igennem.
Jørn Dohrmann (DF), 2004-11-17:
Der er det, jeg gerne vil spørge ind til: Hvis det nu skulle ske, at der skulle komme nogle af de her tvister – hvad vi ikke håber – kunne det så være en mulighed måske at se på at give fri proces til de her ofre, for at de ikke skal komme i den økonomiske situation, at det skal koste en masse penge at føre sådan en sag?
Poul Nødgaard (DF), 2003-12-05:
Det betød, at den pågældende måtte forlade sit parti, som han havde været medlem af i rigtig mange år, og jeg ved, at mange socialdemokrater var meget modstandere af den hårde, konsekvente linje, som Socialdemokratiet havde i den pågældende sag. Dette genfremsatte forslag, som Socialdemokratiet præsenterer Folketinget for i dag,